CELEX: 62014TB0339
Language: sl
Date: 2016-09-15 00:00:00
Title: Zadeva T-339/14: Sklep Splošnega sodišča z dne 15. septembra 2016 – Kurchenko/Svet (Skupna zunanja in varnostna politika — Omejevalni ukrepi zaradi razmer v Ukrajini — Zamrznitev sredstev — Nezastopanje s strani odvetnika — Tožeča stranka, ki se ne odziva več na pozive Splošnega sodišča — Ustavitev postopka)

19.12.2016   
            
            
               SL
            
            
               Uradni list Evropske unije
            
            
               C 475/16
            
         Sklep Splošnega sodišča z dne 15. septembra 2016 – Kurchenko/Svet
   (Zadeva T-339/14) (1)
   
   ((Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Nezastopanje s strani odvetnika - Tožeča stranka, ki se ne odziva več na pozive Splošnega sodišča - Ustavitev postopka))
   (2016/C 475/26)
   Jezik postopka: angleščina
   
      Stranke
   
   
      Tožeča stranka: Serhiy Vitaliyovych Kurchenko (Chuhuiv, Ukrajina) (zastopniki: B. Kennelly, QC, J. Pobjoy, barrister, M. Drury, A. Swan in J. Binns, solicitors)
   
      Tožena stranka: Svet Evropske unije (zastopnika: Á. de Elera San Miguel Hurtado in J. P. Hix, agenta)
   
      Intervenientka v podporo tožene stranke: Evropska komisija (Zastopnika: S. Bartelt in D. Gauci, agenta)
   
      Predmet
   
   Primarno predlog na podlagi člena 263 PDEU za razglasitev ničnosti, prvič, Sklepa Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, str. 26) in Uredbe Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 66, str. 1) ter, drugič, Sklepa Sveta (SZVP) 2015/364 z dne 5. marca 2015 o spremembi Sklepa 2014/119 (UL L 62, str. 25) in Izvedbene uredbe Sveta (EU) 2015/357 z dne 5. marca 2015 o izvajanju Uredbe št. 208/2014 (UL L 62, str. 1) v delih, v katerih se ti akti nanašajo na tožečo stranko, podredno pa predlog na podlagi člena 277 PDEU, naj se za neupoštevna za tožečo stranko razglasita člen 1(1) Sklepa 2014/119, kakor je bil spremenjen s Sklepom Sveta (SZVP) 2015/143 z dne 29. januarja 2015 o spremembi Sklepa 2014/119 (UL L 24, str. 16), in člen 3(1) Uredbe št. 208/2014, kakor je bila spremenjena z Uredbo Sveta (EU) 2015/138 z dne 29. januarja 2015 o spremembi Uredbe št. 208/2014 (UL L 24, str. 1).
   
      Izrek
   
   
               1.
            
            
               Postopek s tožbo se ustavi.
            
         
               2.
            
            
               S. Vitaliyovych Kurchenko nosi svoje stroške in stroške, ki jih je priglasil Svet Evropske unije.
            
         
               3.
            
            
               Evropska komisija nosi svoje stroške.
            
         
      (1)  UL C 253, 4.8.2014.